L-Istitut tal-Ġurnalisti Maltin (IĠM) innota b'dispjaċir dikjarazzjoni li saret fil-Qorti minn uffiċjal tal-Pulizija, li qal li l-Pulizija kienet se tressaq rikors fil-Qorti biex titlob li l-Editur tal-MaltaToday jikxef is-sors ta' informazzjoni ta' storja li ppublika s-sena li għaddiet u li wasslet għal investigazzjonijiet dwar l-iskandlu tax-xiri taż-żejt. L-IĠM isostni li l-kunfidenzjalità tas-sors hu dritt miksub mill-ġurnalisti Maltin wara ħidma li l-istess Istitut kien għamel snin ilu u dan hu prinċipju importanti li jiggarantixxi l-libertà tal-istampa. L-Istitut għandu fiduċja sħiħa li l-Qrati Maltin, li quddiemhom se titressaq din it-talba, se jsostnu d-dritt tal-kunfidenzjalità, kif hu garantit mil-liġijiet tal-pajjiż. Ħalli kumment hawn b'ismek u kunjomok. .td_uid_3_5ee4deea264aa_rand.td-a-rec-img{text-align:left}.td_uid_3_5ee4deea264aa_rand.td-a-rec-img img{margin:0 auto 0 0}